31. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 585 της 18/30 Σεπτ.1972 (ΦΕΚ Α΄ 168) Περί συμπληρώσεως και τροποποιήσεως διατάξεών τινων του Β.Δ. 664/1969. Έχοντες υπ’ όψει: 1)Την παρ. 1 του άρθρ. 12 του Α.Ν. 129/1967, 2)την παρ. 5 του άρθρ. 1 του Ν.Δ. 695/1970, 3)γνώμην του Ανωτάτου Εκπαιδευτικού Συμβουλίου, περιλαμβανομένην εις την υπ’ αριθ. 22/13.5.1972 πράξιν αυτού και 4)την υπ’ αριθ. 528/31.8.1972 γνωμάτευσιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1-4.(Περιελήφθησαν εις τα άρθρ. 3, 5, 6 και 7 του Π.Δ. 155/1978, τόμ. 32Γ σελ. 568,17). Άρθρ.5.-Μαθηταί κεκτημένοι απολυτήριον Ελληνικού Δημοτικού σχολείου, λειτουργούντος εν τη Αλλοδαπή, εισάγονται εις το Γυμνάσιον εφ’ όσον συγκεντρώνουν κατά την εισιτήριον εξέτασιν μέσον όρον πάντων των εξεταζομένων μαθημάτων τον βαθμόν 8. Άρθρ.6.-Μαθηταί προερχόμενοι εκ ξένων σχολείων της πρώτης βαθμίδος Γεν. Εκπ/σεως της Αλλοδαπής και εγγραφόμενοι εις την ΣΤ΄ τάξιν του Δημοτικού σχολείου, μετά την αποφοίτησίν των εκ τούτου εγγράφονται άνευ εισιτηρίου εξετάσεως εις την πρώτην τάξιν του Γυμνασίου, εφ’ όσον κατά τα τέσσαρα τελευταία έτη εφοίτησαν εις ξένον σχολείον της Αλλοδαπής. Άρθρ.7.-(Περιελήφθη εις το άρθρ. 8 Π.Δ. 155/1978, τόμ. 32Γ σελ. 568,17).

[Source: greek_legal_code_raptarchis | Tokens: 1144]